NORAKSTS

|  |  |
| --- | --- |
| 25.04.2024. | Nr.5/27 |

**apbūvēta zemesgabala loka maģistrālē 2e, Jelgavā**

**atsavināšana**

Saņemts sabiedrības ar ierobežotu atbildību “RMB Serviss” (reģistrācijas Nr.40103864204, juridiskā adrese: Čiekurkalna 6. šķērslīnija 16-19, Rīga, LV-1026, turpmāk - Iesniedzējs) 2024. gada 21. februāra iesniegums, kurā lūdz atsavināt Jelgavas valstspilsētas pašvaldībai piederošo zemesgabalu Loka maģistrālē 2E, Jelgavā, uz kura atrodas Iesniedzējam piederoša būve.

Jelgavas valstspilsētas pašvaldībai piederošs zemesgabals 600 m2 platībā ar kadastra apzīmējumu 09000340021 Loka maģistrālē 2E, Jelgavā (turpmāk – Zemesgabals) ir apbūvēts un ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000550114 ar kadastra numuru 09000340021.

Uz Zemesgabala atrodas Iesniedzējam piederošs nekustamais īpašums ar kadastra numuru  [09005](https://www.kadastrs.lv/properties/search?cad_num=09005250007&login_latvija_lv=False)340004 Loka maģistrālē 2E, Jelgavā, sastāvošs no būves ar kadastra apzīmējumu 09000340021001, kas ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000625702.

 Publiskas personas mantas atsavināšanas likuma (turpmāk - Atsavināšanas likums) 4. panta ceturtās daļas 3. punktā noteikts, ka pašvaldības nekustamā īpašuma atsavināšanu var ierosināt zemesgrāmatā ierakstītas būves īpašnieks, ja viņš vēlas nopirkt zemesgabalu, uz kura atrodas būve.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

 Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2025. gada 21. jūnijam) novērtēja Zemesgabalu un noteica tā vērtību 14600,00 *euro* (četrpadsmit tūkstoši seši simti *euro*, 00 centi).

Nekustamā īpašuma Valsts kadastra informācijas sistēmā Zemesgabala kadastrālā vērtība ir noteikta 3755,00 *euro* (trīs tūkstoši septiņi simti piecdesmit pieci *euro*, 00 centi).

Atsavināšanas likuma 3. panta pirmās daļas 2. punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4. panta](https://likumi.lv/doc.php?id=68490#p4) ceturtās daļas 3. punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 44.1 panta piektā daļa nosaka, ka, pārdodot apbūvētu zemesgabalu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2024. gada 5. aprīlī Jelgavas valstspilsētas pašvaldības īpašuma atsavināšanas komisija noteica Zemesgabala nosacīto cenu 14600,00 *euro* (četrpadsmit tūkstoši seši simti *euro*, 00 centi) un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Atsavināšanas likuma 3. panta pirmās daļas 2. punktu, 4. panta ceturtās daļas 3. punktu, 8. pantu, 37. panta pirmās daļas 4. punktu, 44.1 panta piekto daļu, Jelgavas valstspilsētas pašvaldības īpašuma atsavināšanas komisijas 2024. gada 5. aprīļa lēmumu Nr. 3/9 “Apbūvēta zemesgabala Loka maģistrālē 2E, Jelgavā atsavināšana” un Iesniedzēja 2024. gada 21. februāra iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošu apbūvētu zemesgabalu Loka maģistrālē 2E, Jelgavā (kadastra numurs 09000340021, kadastra apzīmējums 09000340021, platība 600 m2), uz tā esošās būves īpašniecei sabiedrībai ar ierobežotu atbildību “RMB Serviss” (reģistrācijas Nr.40103864204) par nosacīto cenu 14600,00 *euro* (četrpadsmit tūkstoši seši simti *euro*, 00 centi), nosakot maksimālo nomaksas termiņu – 5 gadus.
2. Jelgavas valstspilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. aprīlī